google/wiki40b huggingface dataset:
Auxelles-Bas

Poloha

Obec má rozlohu 9,41 km². Najvyšší bod je položený 621 m n. m. a najnižší bod 430 m n. m.

Obyvateľstvo

Počet obyvateľov obce je 474 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Dunaj

Vojenské pôsobenie

Jozef Dunaj je absolventom Vysokej vojenskej leteckej školy Slovenského národného povstania (dnes Letecká fakulta Technickej univerzity v Košiciach), ktorú absolvoval v roku 1977. Po absolvovaní školy pôsobil ako pilot 8. stíhacieho pluku v Mošnove pri Ostrave, potom v 11. stíhacom pluku v Žatci.
Veliteľom Vzdušných síl SR bol od 1. januára 2000 do októbra 2005. Od 31. októbra 2005 bol vojenským pridelencom v Spojenom kráľovstve.
Chop Suey!

Hudobné video

Hudobné video bolo prvou spoluprácou skupiny s režisérom Marcosom Siegom. Natočil ho v moteli Oak Tree Inn v Los Angeles, ktoré je domovským mestom skupiny. V júli 2014 malo video na portáli YouTube viac ako 200 miliónov zhliadnutí.
Trélans

Poloha

Obec má rozlohu 23,35 km². Najvyšší bod je položený 1 469 m n. m. a najnižší bod 714 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Filozofické dielo

Filozofické dielo je produkt filozofie, súčasť predmetu historickofilozofického výskumu biografie filozofa, textológie, bibliografie, ponematológie a iných disciplín.
Filozofické dielo nie je bezrozmerným priesečníkom zákonitostí alebo vplyvov. Je ohniskom, v ktorom sa pretavujú vplyvy, aby z nich vznikla nová bytnosť, ktorou je dielo. Odtiaľ význam pochopenia diel – týchto uzlových bodov kultúrnej štruktúry, faktorov vývoja, konštituujúcich súčastí duchovnej reality. Diela sú vykryštalizovanou činnosťou, sú nabité jej silou a uchovávajú si jej dialektické napätie. Filozofia, to nie sú len filozofické problémy, trendy, kategórie, ale aj diela. To sú atómy duchovnej reality. Pri rozbore nestačí odhaľovať vonkajšie a vnútorné príčiny ich genézy, prípadne ich ďalšie pôsobenie, ale spriesvitniť ich vnútornú štruktúru a objaviť v nich zrod nového.

Karl Jaspers o filozofickom diele

Niekoľko málo diel filozofie je čo do ich zmyslu takých nekonečných, akými sú veľké diela umelecké. Je v nich myslené viac, než sám autor vedel. Vôbec je v každej hlbokej myšlienke uložené viacej, než môže mysliteľ sám vidieť so všetkými dôsledkami. Ale vo všetkých veľkých filozofiách je celok sám a vnáša tam nekonečno. Vo všetkých prtikladoch je prekvapivý súzvuk, taký, že sa tieto protiklady samé stávajú vyjadrením pravdy. Je to prepletenie myšlienok, ktoré je jasné v prvom pláne, ale súčasne presvetľuje bezodné hlbiny. Sú to zázračné diela, ktoré vidíme tým lepšie, čím trpezlivejšie ich interpretujeme. Tak je to napr. s dielami Platóna, Kanta, v Hegelovej Fenomenológii ducha – ale s rozdielmi: U Platóna v najjasnejšom vedomí vyrovnanej formy, dokonalosti, najjasnejšieho vedenia metódy, použitia umenia pre oznámenie filozofickych právd, bez rezignácie na presnosť a pôsobivosť myšlienok. U Kanta vo veľkej poctivosti, spoľahlivosti každej vety, najkrásnejšej jasnosti. U Hegela v nepresnostiach toho, čo si dovolí myslieť, ale i v bohatosti obsahov, tvorivej sile, hľbke myslenia, napokon vo vlastnom filozofovaní neuskutočnené. To všetko je potom nahradené skôr násilím a klammi a má tendenciu k dogmatickým schémam scholastiky a k estetickému prežívaniu.
Filozofi stoja na rozličných stupňoch a sú najrôznejších druhov. Filozofickým osudom každého je to, či sa v mladosti venoval štúdiu niektorého z veľkých filozofov, ktorému dôveroval.
Dá sa povedať, že v káždom veľkom diele je obsiahnuté všetko. Jedným takým veľkým dielom sa možno prepracovať do celej šírky filozofie. Dôkladným ponorením sa do veľkých diel získame prostriedok, z ktorého a ku ktorému sa potom všetko ostatné osvetľuje. Štúdium tohto diela priťahuje všetko ostatné. Človek tak získava orientáciu v celych dejinách filozofie (alebo aspoň získava o nich zbežnú znalosť), citácie originálnych textov v nás zanachávajú hlboké dojmy, dospievame k tušeniu toho, čo tam nie je a čo treba urobiť. Ak študujeme dôkladne a bez obmedzenia jednu vec, uchovávame si schopnosť sebakritiky čo do miery vedenia, ktoré získavame z iných druhoradých filozofickych príručiek.
Stará rada znie, že treba študovať Platóna a Kanta, že tým sa dostaneme všetkému podstatnému.
Súťaž trubačov a hlásateľov

Súťaž trubačov a hlásateľov (od starogr. Διαγωνισμός για σαλπιγκτές και κήρυκες  – Diagóniomos gia salpinktes kai kérykes) boli preteky o právo oznamovať pretekárov a víťazov na olympijských hrách v starovekom Grécku.              
Súťaž trubačov a hlásateľov zaviedli na 96. olympijských hrách v roku 396 pred Kr. Víťaz súťaže mal právo asistovať hellanodikom pri oznamovaní hier trúbou (salpinx bol vyrobený z bronzu a bol používaný hlavne pre vojenské účely) a hlavne oznamovať mená pretekárov a víťazov. Súťaž sa konala v prvý deň hier a to po tradičných obradoch a obetiach, hneď po prísahe športovcov. Hodnotila sa sila zvuku trúby a tiež sila a jasnosť hlasu. 
Podľa antického autora Pausania sa súťaž konala na mieste pred oltárom v Altide, ktorý stál pred vchodom do štadióna. Vedľa tohto oltára sa vynímala Diova socha asi šesť lakťov vysoká, (295 cm) držiaca v rukách blesky. Súťaž trubačov a hlásateľov bola prevdepodobne jednou disciplínou aj keď je známy jediný prípad (práve z 96. hier, na ktorých ju zaviedli), kedy dostal osobitnú cenu trubač i hlásateľ. Súťaže v športových disciplínach sa potom začali na druhý deň ráno.
Goudourville

Poloha

Obec má rozlohu 11,27 km². Najvyšší bod je položený 182 m n. m. a najnižší bod 57 m n. m.

Obyvateľstvo

Počet obyvateľov obce je 908 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dospat (priehrada)

Geografia

Vodná nádrž sa nachádza v pohorí Západné Rodopy na rieke Dospat. Najbližšie obývané miesta sú mesto Sărnica pri severozápadnom výbežku priehrady a mesto Dospat pri jej juhovýchodnom výbežku.

Výstavba

Výstavba prebiehala v roku 1969 v doline, ktorá sa predtým využívala predovšetkým na pestovanie žitných kultúr. Kvôli výstavbe museli byť evakuované dediny Orlino (Božalan) a Bărduče na západnej a Arnudli na východnej strane rieky.

Využitie

Výroba elektrickej energie - spolu s ďalšími nádržami vytvára tzv. vodno-elektrickú kaskádu "Dospat - Văča", ktorá je najväčším hydroenergetickým komplexom v Bulharsku.

Rybolov

Priehrada sa využíva na rybolov. Lovené ryby sú predovšetkým kapor, pstruh, karas, červenica a ostriež.
GOCE

Úlohy misie

Znalosť gravitačného poľa Zeme je veľmi dôležitá, gravitácie ovplyvňuje napríklad vulkanickú činnosť. Naša planéta nie je presnou guľou a nie je ani svoju hmotou homogénna. Líšia sa aj gravitačné konštanty od 9,78 do 9,83 metrov za sekundu. Preto bolo rozhodnuté o potrebe perfektného zmapovania gravitácie našej planéty. Na projekte ESA sa podieľalo aj Česko prostredníctvom Astronomického ústavu AV ČR v Ondřejove. Ústav sa podieľa na spracovaní dát a spoluurčovaní dráhy sondy.

Konštrukcia sondy

Družica tvarom pripomína odlomený hrot šípu. Je dlhá 5,3 metrov, plocha sondy v smere pohybu bola zredukovaná na 1,1 štvorcového metra, aby sa eliminoval odpor zostatkových častí atmosféry. Hmotnosť je deklarovaná 1052 kg.  Je vybavená stabilizačnými plôškami a iónovým motorom, ktorý je poháňaný elektrickou energiou zo solárnych panelov s výkonom 1,3 kW. Motor bol vyrobený vo Veľkej Británii a jeho "palivom" je xenón. Častice xenónu sú motorom vystreľovanie rýchlosťou až 40 000 m/s, zásoba xenónu je 40 kilogramov, čo poskytne dostatok paliva na 20 mesiacov.
Na výrobe sondy pre ESA sa podieľalo 45 európskych firiem.

Postup misie

Sondu na obežnú dráhu vo výške 280 km nad povrchom Zeme mala dopraviť ruská raketa Rokot už v septembri 2008, štart bol však odložený. Štart úspešne prebehol 17. marca 2009 o 14:21 UT z ruského kozmodrómu Pleseck.
Obežná dráha sa má znížiť v priebehu niekoľkých týždňov na 250 km. Misia je sledovaná z Európskeho vesmírneho operačného centra v Darmstadte.
Chambors

Poloha

Obec má rozlohu 6,65 km². Najvyšší bod je položený 146 m n. m. a najnižší bod 55 m n. m.

Obyvateľstvo

Počet obyvateľov obce je 324 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lignières (Cher)

Poloha

Obec má rozlohu 21,88 km². Najvyšší bod je položený 202 m n. m. a najnižší bod 153 m n. m.

Obyvateľstvo

Počet obyvateľov obce je 1 454 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aspet

Poloha

Obec má rozlohu 26,37 km². Najvyšší bod je položený 1 240 m n. m. a najnižší bod 399 m n. m.

Obyvateľstvo

Počet obyvateľov obce je 947 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Georges (Lot-et-Garonne)

Poloha

Obec má rozlohu 15,96 km². Najvyšší bod je položený 158 m n. m. a najnižší bod 55 m n. m.

Obyvateľstvo

Počet obyvateľov obce je 524 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anenská (ulica v Prahe)

História a názvy

Ulica vznikla u kláštora dominikánok sv. Anny, ktorý bol postavený v roku 1313, zrušený bol v roku 1782, v súčasnosti budovu používa baletný súbor Národného divadla. Celá oblasť okolo kláštora sa nazývala „U Svätej Anny“ alebo „Anenská štvrť“. Od 16. storočia sa názov „Anenská“ začal používať len pre ulicu a Anenské náměstí.
Colombier (Allier)

Poloha

Colombier má rozlohu 12,92 km². Najvyšší bod je položený 519 m n. m. a najnižší bod 362 m n. m.

Obyvateľstvo

Colombier má 313 obyvateľov (2009).
Graf vývoja obyvateľstva:
Zdroje: INSEE
Kumys

Kumys (mongolsky айраг, aigar kazašský қымыз, kirgizskej кымыз, tatarsky кымыз qımız, uzbečtina qimiz, rusky кумыс) je stredoázijský penivý, štipľavý nápoj s kyslastou chuťou, ovocnej arómy z kvaseného kobylieho mlieka. Pôvodom je zo Strednej Ázie. Nápoj je široko rozšírený ako v Strednej Ázii, tak aj v európskej časti Ruska. Vďaka kvasiacemu procesu je mierne alkoholický.

Výroba a skladovanie

Kumys sa vyrába z kobylieho mlieka. Na jedno dojenie sa získa necelý liter. S výrobou kumysu sa začína spravidla na jar, keď má kobyla prvé žriebä. Kobyly sa pri dojení nepriväzujú, pretože by potom mlieko malo horšiu chuť. Predtým sa mlieko dojilo do saby (veľký mech z kobylej kože), a potom sa mlieko tĺklo bišpekom (drevená šúľka). Ak sa mlieko nalialo do saby večer, bolo ráno pripravené na použitie (cca 12 hodín). Mech sa vyrábal výhradne z kože kobyly, ktoré uhynuli prirodzenou smrťou a koža sa potom zarábala v zrazenom kumyse. Akonáhle začne byť kumys mierne nakyslej chuti, je možné ho konzumovať, ale lepší výsledok sa docieli keď je pár dní odležaný, nie však príliš dlho, pretože sa potom skazí. Kumys by mal byť skladovaný v tieni a chlade, položený na studenej zemi, kde je ochladzovaný a na veku zase ohrievaný nahriatou látkou. Výsledná konzistencia by mala mať rovnakú hustotu ako pôvodne nadojené mlieko. Dojenie a skladovanie do saby je dnes skôr ojedinelé, v hojnej miere sa využívajú plastové nádoby. Predtým sa pre prevoz kumysu používal tursuk (kožený vak), dnes sú však viac používané plastové fľaše alebo kanistre.

Chuť

Kumys má kyslastú až štipľavú chuť, ktorá sa dá porovnať s acidofilným perlivým mliekom. Kumys je výživný a spolu s chlebom tvorí základnú stravu pastierov. Rad cudzincov má však s jeho strávením ťažkosti. Často je na vine nádoba a spôsob akým je nápoj uchovávaný (otvorené plastové barely, nalietaný hmyz, a pod.).
UZ-Daewoo

Uz-Daewoo (UZ-DaewooAvto) bol podnik, založený formou joint venture medzi Uzbekistanským štátom vlastnenou UzAvtosanoat a Južno Kórejským Daewoom. Spoločnosť vyrába autá pod názvom Uz-Daewoo a jeho dôležitosť stúpa na trhoch krajín SNŠ. Výrobný závod firmy sa nachádza v meste Asaka. Spoločnosť začala s produkciou 19. júla 1996. Iniciatíva na založenie Uzbekistanského automobilového priemyslu siaha do čias vlády Uzbekistanského prezidenta Islama Karimova. Za prvý polrok roku 2011 vyrobilo UZ-Daewoo 106 334 kusov automobilov. Spoločnosť zdieľa svoje továrne s GM Uzbekistan. V roku 2015 došlo k premenovaniu z UZ-Daewoo na Ravon

GM Uzbekistan

General Motors Uzbekistan, alebo GM Uzbekistan, bola založená v Marci 2008 ako súčasť novej joint venture, a Nexia a Matiz sa začali predávať pod značkou Chevrolet spolu s rozšírenou radou Európskych modelov Chevroletu vyrábaných v továrni v Asake. Táto joint venture je vlastnená Uzavtosanoat JSC (75%) a General Motors Corporation (25%).
Turecká líra

Turecká líra (tur. türk lirası) je súčasná mena v Turecku a v Severocyperskej tureckej republike. Delí sa na 100 kuruşov (kuruş). Označuje sa ISO 4217 kódom TRY.

Mince

Mince boli zavedené v roku 2005 v nominálnych hodnotách 1, 5, 10, 25 a 50 nových kuruşov a 1 nová líra. 1 nový kuruş je bronzový a 5, 10 a 25 nových kuruşov je medeno-niklových. 50 nových kuruşov a 1 nová líra sú bimetalické. Na všetkých minciach je vyobrazený Mustafa Kemal Atatürk.
K nevôli Európskej centrálnej banky veľkosti a kompozícia mincí 50 nových kuruşov a 1 nová líra očividne pripomínajú €1 a €2 mince. (Obrazové porovnanie mince 1 YTL a €2 ) Toto by mohlo spôsobiť v eurozóne zmätok. Taktiež to spôsobuje problémy pre prevádzkovateľov predajných automatov (najmä na letiskách) v eurozóne, keďže veľa predajných automatov akceptuje zároveň mince 1 nová líra ako aj €2 mince. Keďže €2 majú zhruba štyrikrát vyššiu hodnotu, predajné automaty museli byť na náklady svojich prevádzkovateľov zmodernizované.

Bankovky

Bankovky vydané v roku 2005 a označované centrálnou bankou ako "Emisná skupina E-8", majú nominálne hodnoty 1, 5, 10, 20, 50 a 100 nových lír. Zatiaľ čo prvé štyri nominálne hodnoty sú náhradou za predchádzajúce bankovky a majú veľmi podobný dizajn, bankovky 50 a 100 nových lír nemali v predchádzajúcej mene ekvivalenty. Na všetkých bankovkách je vyobrazený Mustafa Kemal Atatürk v rôznych etapách života a tiež obrázky významných budov a miest Turecka. Nová séria bankoviek, "Emisná skupina E-9" bude spustená do obehu 1. januára 2009. Skupina E-8 stratí platnosť 31. decembra 2009 (i keď bude stále zameniteľná v pobočkách Centrálnej banky až do 31. decembra 2019). Bankovky E-9 ponesú názov "líra" namiesto názvu "nová líra" a je možné že bude vydaná aj 200 lírová nominálna hodnota.
Svetová jedenástka FIFA FIFPro

Svetová jedenástka FIFA FIFPro (angl. FIFA FIFPro World XI) je medzinárodná futbalová cena udeľovaná organizáciou FIFPro pre najlepších hráčov sveta za uplynulý rok. Cena sa udeľuje počas odovzdávania ceny Zlatá lopta FIFA.

Výber hráčov

Každý rok, od 2005, poverila FIFPro profesionálnych futbalistov, aby zostavili najlepší tím roka nazvaný Svetová jedenástka FIFpro. Každý z nich mal vybrať jedného brankára, štyroch obrancov, troch záložníkov a troch útočníkov.
V roku 2009 sa FIFPro zlúčila s FIFA. Zatiaľ čo formát výberu ostal rovnaký, názov sa zmenil na Svetová jedenástka FIFA FIFPro. Táto cena sa tak stala jedinou futbalovou cenou, ktorej výber mali na starosti sami futbalisti. Každoročne je v septembri rozoslaných približne 50 000 hlasovacích lístkov profesionálnym futbalovým asociáciám, ktoré sú členmi FIFPro alebo kandidátmi na vstup. Tie majú na starosti odovzdanie lístkov jednotlivým profesionálnym futbalistom v krajine. V októbri sa lístky pozbierajú a odošlú do sídla FIFPro. Koncom novembra sa zostaví užší zoznam pozostávajúci z 55 futbalistov – 5 brankárov, 20 obrancov, 15 záložníkov a 15 útočníkov.
V januári sa lístky spočítajú a víťazi sú vyhlásení počas udeľovania ceny Zlatá lopta vo švajčiarskom Zürichu.
Od 2005 do 2008 poverovala FIFPro futbalistov vybrať aj Hráča roka FIFPro. V 2009 sa cena zlúčila s cenou Svetový hráč roka FIFA a v 2010 sa spolu s cenou Ballon d'Or, udeľovanou francúzskym magazínom France Football, spojili do ceny Zlatá lopta FIFA.
Quartier Saint-Germain-l’Auxerrois

Quartier Saint-Germain-l'Auxerrois (štvrť Svätý Herman z Auxerre) je 1. štvrť v Paríži, ktorá je súčasťou 1. obvodu.
Jej rozloha je 87,1 ha a zahŕňa časť ostrova Cité západne od Boulevardu du Palais a územie 1. obvodu na pravom brehu Seiny južne od ulice Rue de Rivoli medzi Boulevard de Sébastopol a Place de la Concorde. Väčšinu priestoru zaberajú palác Louvre s Tuilerijskými záhradami a tiež Justičný palác, takže obývaná je len špička ostrova Cité a priestor medzi Boulevard de Sébastopol a Rue de l’Amiral-de-Coligny.
Štvrť nesie meno neskorogotického farského kostola Saint-Germain l'Auxerrois, kam chodila na bohoslužby kráľovská rodina z neďalekého Louvru.
Alojz Šoltész

Životopis

Stredoškolské štúdium absolvoval v Banskej Bystrici, od roku 1835 študoval filozofiu v Trnave, neskôr teológiu v Pešti, roku 1842 vysvätený za kňaza. Kaplán, neskôr učiteľ náboženstva a kazateľ na gymnáziu a učiteľ patrológie v seminári v Bratislave (1850 – 1859), v Pešti (1859 – 1860), administrátor, pomocný kňaz v Seredi a Borskom Jure, kurátor v Moravskom Jáne. Príslušník druhej generácie bernolákovcov. Angažoval sa v protialkoholickom hnutí, založil a viedol Spolok miernosti v Banskej Štiavnici. Autor práce o svetskej moci pápeža, náboženských príručiek pre mládež, kázní, prispieval do Slovenských národných novín. Jeho knižnicu získala Matica slovenská.
Energia

Energia (E) vo fyzike je schopnosť fyzikálnej sústavy konať prácu (W), čiže práca uložená vo fyzikálnej sústave. Inými slovami je to miera všetkých foriem pohybu hmoty.
Laelia

Laelia je rod rastlín z čeľade vstavačovité (Orchidaceae). Je vzrastom i kvetmi podobná orchideám rodu katleja (Cattleya). Jedna z najznámejších orchideí, často používaná na hybridizáciu, s krásnymi kvetmi prevažne fialovej farby. Domovským územím tohto rodu sú najmä Mexiko a Brazília.
Bicí automat

Charakteristika

Bicí automat obsahuje zvukové generátory, ktoré vytvárajú zvuky bicích nástrojov. Podľa spôsobu vytvárania zvuku sa delia na analógové (syntetizujú zvuky podobným spôsobom ako analógové syntetizátory) a digitálne (syntetizujú zvuky digitálne alebo prehrávajú digitálne zaznamenané zvuky). Zvuky bývajú organizované do tzv. sád (drumkitov). Sada obvykle obsahuje najčastejšie používané bicie nástroje: basový bubon = veľký bubon (bass drum, skr. BD), malý bubon (snare drum, skr. SD), tliesknutie (clap, skr. CP), činel (cymbal, skr. CY), Hi-hat činel (skr. HH) atď. Jednotlivé zvuky môžu byť nemenné alebo sa dajú upravovať niektoré ich parametre napr. výšku, dĺžku, hlasitosť, prípadne aj iné znaky.
Druhou hlavnou súčasťou bicích automatov je sekvencer, ktorý riadi okamihy spustenia jednotlivých zvukov a tým vytvára požadované rytmy. Rytmy bývajú pevné alebo sa dajú programovať. Okrem okamihu zaznenia býva možné naprogramovať tiež ďalšie zvukové parametre, najčastejšie akcent, ale aj výšku, dĺžku a iné. Niektoré bicie automaty sa dajú pomocou MIDI spojiť s inými prístrojmi.
V dnešnej dobe sú hardwarové bicie automaty skoro úplne nahradzované softwarovými verziami.
Indigo

Indigo (španielsky, latinsky, grécky indikón podľa "to indické, podľa pôvodu z Indie") je tmavomodré farbivo a rovnomenné pomenovanie farby Indigo. Popísať sa dá  ako posledný rozoznateľný odtieň modrej prechádzajúc do modrofialovej.
Ivan Krčméry

Životopis

V roku 1934 – 1941 študoval na reálnom gymnáziu, 1941 – 1945 na Lekárskej fak. Slov. univerzity v Bratislave (nedokončil). V roku1948 – 1960 pracoval ako redaktor a prekladateľ Čs. tlačovej kancelárie v Bratislave a v Banskej Bystrici, 1961 – 1975 redaktor a reportér bratislavských periodík Svet socializmu, Technické noviny a Nové slovo, tlačový tajomník SAV, 1978 – 1982 zástupca šéfredaktora týždenníka Sloboda. V novinárskej a redakčnej práci uverejnil početné články a reportáže z domova i zo zahraničia, pričom zvlášť sa sústredil na popularizáciu vedy a techniky. Ako prekladateľ z ruštiny, nemčiny a angličtiny, pretlmočil najmä beletristické, ale aj zábavné, náučné i publicistické diela svetových autorov.
Horten Ho 229

Vývoj

Začiatkom 30. rokov sa začali bratia Hortenovci zaujímať o lietajúce krídla, ako prostriedok na zlepšenie vlastností klzákov. Nemecká vláda podporovala firmy, ktoré sa zaoberali konštrukciou klzákov, pretože Versaillská zmluva z konca prvej svetovej vojny zakazovala Nemecku stavať lietadlá. Pri lietajúcich krídlach sa odstránili všetky „nepotrebné časti”, čo malo, aspoň teoreticky, zabezpečiť čo najmenší aerodynamický odpor. Beztrupová konštrukcia dávala klzáku lepšie vlastnosti a stroj bol kratší.
V roku 1943 nariadil ríšsky maršal Göring vytvoriť bombardér, ktorý by niesol 1 000 kg bômb, mal by dolet 1 000 km a rýchlosť 1 000 km/h. Preto sa projekt volal aj 3 × 1000. Konvenčné nemecké bombardéry síce mohli dosiahnuť ciele vo Veľkej Británii, ale trpeli veľkými stratami, spôsobovanými spojeneckými stíhačkami. Riešením mohli byť nové prúdové motory Jumo 004B, ale tie by pri rýchlosti okolo 1 000 km/h mali extrémne veľkú spotrebu.
Hortenovci vycítili, že lietajúce krídlo by mohlo splniť dané požiadavky a tak predložili projekt Horten Ho 229 ako základ pre bombardér. Ríšske ministerstvo letectva návrh prijalo, ale nariadilo pridať ešte dva kanóny kalibru 30 mm, pretože si mysleli, že stroj by mohol byť použiteľný aj ako stíhačka, keďže jeho rýchlosť bola vyššia, než pri ktoromkoľvek spojeneckom lietadle.
Horten Ho 229 mal byť skonštruovaný najmä z dreva a s kostrou z oceľových trubiek a s krídlami z impregnovaných preglejkových panelov, a s jadrom z granulovaného dreveného uhlia. Bolo to robené jednak z dôvodov neviditeľnosti (radar tento stroj totiž nedokázal zachytiť), taktiež pre ochranu pred nepriateľskou paľbou (konštrukcia bola schopná odolať aj zásahu protilietadlových zbraní kalibru 20 mm) ale hlavným dôvodom zrejme bola snaha šetriť materiály. Lietadlo používalo zaťahovací trojkolesový podvozok a brzdiaci padák pri pristávaní. Pilot mal vystreľovaciu sedačku.

Testy

Horten ho 229 V1, bezmotorový klzák, po prvýkrát vzlietol 1. marca 1944. Nasledoval let Horten Ho 229 V2 s motormi Jumo 004 (neskôr sa mali použiť motory BMW 003, ale v tom čase neboli k dispozícii). Göring veril, že projekt bude úspešný a nariadil produkciu 40 kusov v továrniach Gotha. Projekt neohrozila ani havária Hortenu Ho 229 V2 z 18. februára roku 1945, keď došlo k požiaru motora len po dvoch hodinách letu. 12. marca 1945 bol projekt začlenený do programu „Jäger-Notprogramm” pre zrýchlenie produkcie „zázračných zbraní”.
V posledných fázach vojny začala americká armáda operáciu Paperclip, ktorej účelom bolo získať výsledky nacistického vedeckého a vojenského výskumu a zabrániť sovietskym vojakom získať ho. Hortenove klzáky a Hortn Ho 229 V3 boli prevezené do USA a odoslané do spoločnosti Northrop. Jack Northrop sa totiž venoval konštrukcii lietajúcich krídel od roku 1939, keď postavil N-1M.
Horten Ho 229 V3 nakoniec skončila v Národnom múzeu letectva a vesmíru. Northropov malý jednomiestny prototyp N9M-B a Hortenov klzák- lietajúce krídlo Horten Ho IV skončili v leteckom múzeu v južnej Kalifornii. Päť nedokončených trupov Horten Ho 229 bolo zničených americkými vojakmi v továrni Gothaer Wagonfabrik, aby nepadli do rúk Sovietom.
Vaudherland

Poloha

Obec má rozlohu 0,09 km². Najvyšší bod je položený 87 m n. m. a najnižší bod 61 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sébrazac

Poloha

Obec má rozlohu 25,04 km². Najvyšší bod je položený 584 m n. m. a najnižší bod 300 m n. m.

Obyvateľstvo

Počet obyvateľov obce je 512 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Segnáre

Blízke ulice

Rajtákova ulica, Pod násypom, Povoznícka ulica, Skerličova ulica, Pod Zečákom, Rácova ulica, Zidiny